# Επίσημη Εφημερίδα C 106/2023

| | ISSN 1977-0901 |
| --- | --- |
| Επίσημη Εφημερίδα
  της Ευρωπαϊκής Ένωσης | C 106 |
| | |
| Έκδοση στην ελληνική γλώσσα | Ανακοινώσεις και Πληροφορίες | 66ό έτος22 Μαρτίου 2023 |

ISSN 1977-0901

Επίσημη Εφημερίδα

της Ευρωπαϊκής Ένωσης

C 106

Έκδοση στην ελληνική γλώσσα

Ανακοινώσεις και Πληροφορίες

66ό έτος22 Μαρτίου 2023

---

| Περιεχόμενα | Σελίδα |
| --- | --- |
| | II   Ανακοινώσεις |
| | ΑΝΑΚΟΙΝΩΣΕΙΣ ΤΩΝ ΘΕΣΜΙΚΩΝ ΚΑΙ ΛΟΙΠΩΝ ΟΡΓΑΝΩΝ ΚΑΙ ΤΩΝ ΟΡΓΑΝΙΣΜΩΝ ΤΗΣ ΕΥΡΩΠΑΪΚΗΣ ΕΝΩΣΗΣ |
| | Ευρωπαϊκή Επιτροπή |
| 2023/C 106/01 | Μη διατύπωση αντιρρήσεων σε κοινοποιηθείσα συγκέντρωση (Υπόθεση M.11053 — GROUP CREDIT AGRICOLE / MICHELIN / WATEA) (
  1
  ) | 1 |

Περιεχόμενα

Σελίδα

II   Ανακοινώσεις

ΑΝΑΚΟΙΝΩΣΕΙΣ ΤΩΝ ΘΕΣΜΙΚΩΝ ΚΑΙ ΛΟΙΠΩΝ ΟΡΓΑΝΩΝ ΚΑΙ ΤΩΝ ΟΡΓΑΝΙΣΜΩΝ ΤΗΣ ΕΥΡΩΠΑΪΚΗΣ ΕΝΩΣΗΣ

Ευρωπαϊκή Επιτροπή

2023/C 106/01

Μη διατύπωση αντιρρήσεων σε κοινοποιηθείσα συγκέντρωση (Υπόθεση M.11053 — GROUP CREDIT AGRICOLE / MICHELIN / WATEA) (
  1
  )

1

1

---

| | III   Προπαρασκευαστικές πράξεις |
| --- | --- |
| | ΕΥΡΩΠΑΪΚΗ ΚΕΝΤΡΙΚΗ ΤΡΑΠΕΖΑ |
| 2023/C 106/02 | Γνώμη της Ευρωπαϊκής Κεντρικής Τράπεζας της 1ης Φεβρουαρίου 2023 σχετικά με πρόταση κανονισμού για την τροποποίηση των κανονισμών (ΕΕ) αριθ. 260/2012 και (ΕΕ) 2021/1230 όσον αφορά τις άμεσες μεταφορές πίστωσης σε ευρώ (CON/2023/4) | 2 |

III   Προπαρασκευαστικές πράξεις

ΕΥΡΩΠΑΪΚΗ ΚΕΝΤΡΙΚΗ ΤΡΑΠΕΖΑ

2023/C 106/02

Γνώμη της Ευρωπαϊκής Κεντρικής Τράπεζας της 1ης Φεβρουαρίου 2023 σχετικά με πρόταση κανονισμού για την τροποποίηση των κανονισμών (ΕΕ) αριθ. 260/2012 και (ΕΕ) 2021/1230 όσον αφορά τις άμεσες μεταφορές πίστωσης σε ευρώ (CON/2023/4)

2

---

| | IV   Πληροφορίες |
| --- | --- |
| | ΠΛΗΡΟΦΟΡΙΕΣ ΠΡΟΕΡΧΟΜΕΝΕΣ ΑΠΟ ΤΑ ΘΕΣΜΙΚΑ ΚΑΙ ΛΟΙΠΑ ΟΡΓΑΝΑ ΚΑΙ ΤΟΥΣ ΟΡΓΑΝΙΣΜΟΥΣ ΤΗΣ ΕΥΡΩΠΑΪΚΗΣ ΕΝΩΣΗΣ |
| | Ευρωπαϊκή Επιτροπή |
| 2023/C 106/03 | Ισοτιμίες του ευρώ — 21 Μαρτίου 2023 | 6 |

IV   Πληροφορίες

ΠΛΗΡΟΦΟΡΙΕΣ ΠΡΟΕΡΧΟΜΕΝΕΣ ΑΠΟ ΤΑ ΘΕΣΜΙΚΑ ΚΑΙ ΛΟΙΠΑ ΟΡΓΑΝΑ ΚΑΙ ΤΟΥΣ ΟΡΓΑΝΙΣΜΟΥΣ ΤΗΣ ΕΥΡΩΠΑΪΚΗΣ ΕΝΩΣΗΣ

Ευρωπαϊκή Επιτροπή

2023/C 106/03

Ισοτιμίες του ευρώ — 21 Μαρτίου 2023

6

---

| | V   Γνωστοποιήσεις |
| --- | --- |
| | ΔΙΑΔΙΚΑΣΙΕΣ ΠΟΥ ΑΦΟΡΟΥΝ ΤΗΝ ΕΦΑΡΜΟΓΗ ΤΗΣ ΠΟΛΙΤΙΚΗΣ ΑΝΤΑΓΩΝΙΣΜΟΥ |
| | Ευρωπαϊκή Επιτροπή |
| 2023/C 106/04 | Προηγούμενη κοινοποίηση συγκέντρωσης (Υπόθεση M.11081 – MARCEGAGLIA CARBON STEEL / SIA SEVERSTAL DISTRIBUTION) — Υπόθεση υποψήφια για απλοποιημένη διαδικασία (
  1
  ) | 7 |
| | ΛΟΙΠΕΣ ΠΡΑΞΕΙΣ |
| | Ευρωπαϊκή Επιτροπή |
| 2023/C 106/05 | Δημοσίευση αίτησης καταχώρισης ονομασίας σύμφωνα με το άρθρο 50 παράγραφος 2 στοιχείο α) του κανονισμού (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου για τα συστήματα ποιότητας των γεωργικών προϊόντων και τροφίμων | 9 |

V   Γνωστοποιήσεις

ΔΙΑΔΙΚΑΣΙΕΣ ΠΟΥ ΑΦΟΡΟΥΝ ΤΗΝ ΕΦΑΡΜΟΓΗ ΤΗΣ ΠΟΛΙΤΙΚΗΣ ΑΝΤΑΓΩΝΙΣΜΟΥ

Ευρωπαϊκή Επιτροπή

2023/C 106/04

Προηγούμενη κοινοποίηση συγκέντρωσης (Υπόθεση M.11081 – MARCEGAGLIA CARBON STEEL / SIA SEVERSTAL DISTRIBUTION) — Υπόθεση υποψήφια για απλοποιημένη διαδικασία (
  1
  )

1

7

ΛΟΙΠΕΣ ΠΡΑΞΕΙΣ

Ευρωπαϊκή Επιτροπή

2023/C 106/05

Δημοσίευση αίτησης καταχώρισης ονομασίας σύμφωνα με το άρθρο 50 παράγραφος 2 στοιχείο α) του κανονισμού (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου για τα συστήματα ποιότητας των γεωργικών προϊόντων και τροφίμων

9

---

| | |
| --- | --- |
| | (1)   Κείμενο που παρουσιάζει ενδιαφέρον για τον ΕΟΧ |

---

(1)   Κείμενο που παρουσιάζει ενδιαφέρον για τον ΕΟΧ

1

| EL | |
| --- | --- |

EL

---

II Ανακοινώσεις

ΑΝΑΚΟΙΝΩΣΕΙΣ ΤΩΝ ΘΕΣΜΙΚΩΝ ΚΑΙ ΛΟΙΠΩΝ ΟΡΓΑΝΩΝ ΚΑΙ ΤΩΝ ΟΡΓΑΝΙΣΜΩΝ ΤΗΣ ΕΥΡΩΠΑΪΚΗΣ ΕΝΩΣΗΣ

Ευρωπαϊκή Επιτροπή

| 22.3.2023 | EL | Επίσημη Εφημερίδα της Ευρωπαϊκής Ένωσης | C 106/1 |
| --- | --- | --- | --- |

22.3.2023

EL

Επίσημη Εφημερίδα της Ευρωπαϊκής Ένωσης

C 106/1

---

Μη διατύπωση αντιρρήσεων σε κοινοποιηθείσα συγκέντρωση

(Υπόθεση M.11053 — GROUP CREDIT AGRICOLE / MICHELIN / WATEA)

(Κείμενο που παρουσιάζει ενδιαφέρον για τον ΕΟΧ)

(2023/C 106/01)

Στις 15 Μαρτίου 2023, η Επιτροπή αποφάσισε να μη διατυπώσει αντιρρήσεις σχετικά με την ανωτέρω κοινοποιηθείσα συγκέντρωση και να τη χαρακτηρίσει συμβιβάσιμη με την εσωτερική αγορά. Η απόφαση αυτή βασίζεται στο άρθρο 6 παράγραφος 1 στοιχείο β) του κανονισμού (ΕΚ) αριθ. 139/2004 του Συμβουλίου (1). Το πλήρες κείμενο της απόφασης διατίθεται μόνο στα αγγλικά και θα δημοσιοποιηθεί χωρίς τα επιχειρηματικά απόρρητα στοιχεία τα οποία ενδέχεται να περιέχει. Θα διατίθεται:

| — | από τη σχετική με τις συγκεντρώσεις ενότητα του ιστότοπου της Επιτροπής για τον ανταγωνισμό (http://ec.europa.eu/competition/mergers/cases/). O ιστότοπος αυτός παρέχει διάφορα μέσα που βοηθούν στον εντοπισμό μεμονωμένων αποφάσεων για συγκεντρώσεις, όπως ευρετήρια επιχειρήσεων, αριθμών υποθέσεων και ημερομηνιών, καθώς και τομεακά ευρετήρια, |
| --- | --- |

—

από τη σχετική με τις συγκεντρώσεις ενότητα του ιστότοπου της Επιτροπής για τον ανταγωνισμό (http://ec.europa.eu/competition/mergers/cases/). O ιστότοπος αυτός παρέχει διάφορα μέσα που βοηθούν στον εντοπισμό μεμονωμένων αποφάσεων για συγκεντρώσεις, όπως ευρετήρια επιχειρήσεων, αριθμών υποθέσεων και ημερομηνιών, καθώς και τομεακά ευρετήρια,

| — | σε ηλεκτρονική μορφή στον ιστότοπο EUR-Lex (http://eur-lex.europa.eu/homepage.html?locale=el) με αριθμό εγγράφου 32023M11053. Ο ιστότοπος EUR-Lex αποτελεί την επιγραμμική πρόσβαση στην ευρωπαϊκή νομοθεσία. |
| --- | --- |

—

σε ηλεκτρονική μορφή στον ιστότοπο EUR-Lex (http://eur-lex.europa.eu/homepage.html?locale=el) με αριθμό εγγράφου 32023M11053. Ο ιστότοπος EUR-Lex αποτελεί την επιγραμμική πρόσβαση στην ευρωπαϊκή νομοθεσία.

---

(1)  ΕΕ L 24 της 29.1.2004, σ. 1.

---

III Προπαρασκευαστικές πράξεις

ΕΥΡΩΠΑΪΚΗ ΚΕΝΤΡΙΚΗ ΤΡΑΠΕΖΑ

| 22.3.2023 | EL | Επίσημη Εφημερίδα της Ευρωπαϊκής Ένωσης | C 106/2 |
| --- | --- | --- | --- |

22.3.2023

EL

Επίσημη Εφημερίδα της Ευρωπαϊκής Ένωσης

C 106/2

---

ΓΝΩΜΗ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ

της 1ης Φεβρουαρίου 2023

σχετικά με πρόταση κανονισμού για την τροποποίηση των κανονισμών (ΕΕ) αριθ. 260/2012 και (ΕΕ) 2021/1230 όσον αφορά τις άμεσες μεταφορές πίστωσης σε ευρώ

(CON/2023/4)

(2023/C 106/02)

Εισαγωγή και νομική βάση

Στις 16 και 24 Νοεμβρίου 2022 η Ευρωπαϊκή Κεντρική Τράπεζα (ΕΚΤ) έλαβε, αντίστοιχα, από το Συμβούλιο της Ευρωπαϊκής Ένωσης και το Ευρωπαϊκό Κοινοβούλιο αιτήματα για τη διατύπωση γνώμης σχετικά με πρόταση κανονισμού του Ευρωπαϊκού Κοινοβουλίου και του Συμβουλίου για την τροποποίηση του κανονισμού (ΕΕ) αριθ. 260/2012 και του κανονισμού (ΕΕ) 2021/1230 όσον αφορά τις άμεσες μεταφορές πίστωσης σε ευρώ (1) (εφεξής ο «προτεινόμενος κανονισμός»).

Η γνωμοδοτική αρμοδιότητα της ΕΚΤ βασίζεται στα άρθρα 127 παράγραφος 4 και 282 παράγραφος 5 της Συνθήκης για τη λειτουργία της Ευρωπαϊκής Ένωσης, δεδομένου ότι ο προτεινόμενος κανονισμός περιέχει διατάξεις που εμπίπτουν στις αρμοδιότητες της ΕΚΤ σύμφωνα με το άρθρο 127 παράγραφος 2 της ΣΛΕΕ και το άρθρο 3.1 του καταστατικού του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, ιδίως σε σχέση με το βασικό καθήκον του Ευρωπαϊκού Συστήματος Κεντρικών Τραπεζών να προωθεί την ομαλή λειτουργία των συστημάτων πληρωμών. Η παρούσα γνώμη εκδόθηκε από το διοικητικό συμβούλιο, σύμφωνα με το άρθρο 17.5 πρώτη πρόταση του εσωτερικού κανονισμού της Ευρωπαϊκής Κεντρικής Τράπεζας.

1.   Γενικές παρατηρήσεις

| 1.1 | Η ΕΚΤ χαιρετίζει θερμά την πρωτοβουλία της Ευρωπαϊκής Επιτροπής για προώθηση της παροχής και υιοθέτησης άμεσων πληρωμών, οι οποίες ορίζονται ως μεταφορές χρηματικών ποσών σε ευρώ στην ΕΕ με πίστωση του λογαριασμού πληρωμών του δικαιούχου εντός δέκα δευτερολέπτων από τη λήψη της εντολής πληρωμής. Η πρωτοβουλία αυτή συνδέεται στενά με τη στρατηγική πληρωμών λιανικής του Ευρωσυστήματος, (2) τα κύρια στοιχεία της οποίας είναι: α) η ανάπτυξη πανευρωπαϊκής λύσης για τις πληρωμές λιανικής στο σημείο αλληλεπίδρασης· β) η πλήρης ανάπτυξη των άμεσων πληρωμών· γ) η βελτίωση των διασυνοριακών πληρωμών πέραν της ΕΕ· και δ) η στήριξη της καινοτομίας, της ψηφιοποίησης και ενός ευρωπαϊκού οικοσυστήματος πληρωμών. |
| --- | --- |

1.1

| 1.2 | Για να προωθηθεί η ομαλή λειτουργία των συστημάτων πληρωμών είναι σημαντικό να αντιμετωπιστούν τα ζητήματα κατακερματισμού σε επίπεδο Ενιαίου Χώρου Πληρωμών σε Ευρώ (SEPA). Επί του παρόντος οι άμεσες πληρωμές στις χώρες του SEPA δεν διατίθενται σε ισότιμη βάση. Ενόψει τούτου, η θέσπιση μέτρων περαιτέρω εναρμόνισης της παροχής άμεσων πληρωμών στις χώρες του SEPA θα ενισχύσει τις επιλογές των καταναλωτών και θα προαγάγει την καινοτομία, την ασφάλεια και την ανοικτή στρατηγική αυτονομία όσον αφορά τις ευρωπαϊκές πληρωμές. Στο ίδιο πνεύμα θα πρέπει εξάλλου να υποστηριχθεί η θέσπιση μέτρων ικανών να προωθήσουν την αποτελεσματικότητα σε επίπεδο SEPA κατά τρόπο που να διασφαλίζεται η συμμόρφωση με την ισχύουσα νομοθεσία για την προστασία των δεδομένων. Όσον αφορά τους ελέγχους αποκλίσεων θα πρέπει να διερευνηθεί η δυνατότητα θέσπισης τυποποιημένων λύσεων, και/ή ενδεχομένως κεντρικών λύσεων σε πανευρωπαϊκό επίπεδο, τις οποίες θα προσφέρουν οι πάροχοι υπηρεσιών πληρωμών (ΥΠ) πριν από την έγκριση άμεσων πληρωμών ή από την πίστωση των μεταφερόμενων κεφαλαίων στον λογαριασμό του δικαιούχου, για παράδειγμα μέσω της αξιοποίησης από το ίδιο το Ευρωσύστημα της κεντρικής θέσης που αυτό κατέχει στο τοπίο των άμεσων πληρωμών, δυνάμενο να απευθύνεται στο σύνολο των εκάστοτε αντισυμβαλλομένων. |
| --- | --- |

1.2

| 1.3 | Η παροχή και η υιοθέτηση άμεσων πληρωμών στην Ένωση δεν συνιστούν ακόμη τη νέα κανονικότητα, όπως θα αναμενόταν, παρόλο που έχουν αυξηθεί από το 2017, οπότε και εγκαινιάστηκε το σύστημα άμεσης μεταφοράς πίστωσης SEPA (SCT Inst). Η ΕΚΤ εξακολουθεί να ενθαρρύνει τους συμμετέχοντες στην αγορά να εφαρμόσουν τις άμεσες πληρωμές σε πανευρωπαϊκή βάση και να στηρίξουν την υιοθέτησή τους από τους τελικούς χρήστες το συντομότερο δυνατόν. Τον Νοέμβριο του 2018 η ΕΚΤ εγκαινίασε την υπηρεσία διακανονισμού άμεσων πληρωμών του TARGET (TIPS), διευκολύνοντας τους παρόχους ΥΠ να προσφέρουν άμεσες πληρωμές και δίνοντάς τους τη δυνατότητα να τις διακανονίζουν ανά πάσα στιγμή, άμεσα και με ασφάλεια. Από το 2022 όλοι οι πάροχοι ΥΠ που προσχωρούν στο σύστημα SCT Inst και είναι προσβάσιμοι στο TARGET2 πρέπει να είναι προσβάσιμοι και μέσω του TIPS, συμβάλλοντας στην πανευρωπαϊκή προσβασιμότητα (ή διαλειτουργικότητα) των παρόχων ΥΠ που προσφέρουν άμεσες πληρωμές σε τεχνικό επίπεδο υποδομής της αγοράς. |
| --- | --- |

1.3

| 1.4 | Η ΕΚΤ επισημαίνει την εξαίρεση των ιδρυμάτων ηλεκτρονικού χρήματος και των ιδρυμάτων πληρωμών, τα οποία υπό άλλες συνθήκες θα ήταν υποχρεωμένα να παρέχουν στο σύνολο των χρηστών ΥΠ υπηρεσία πληρωμών για την αποστολή και λήψη άμεσων πληρωμών, καθώς δεν θα μπορούσαν τα ίδια να συμμετέχουν στα συστήματα διακανονισμού που ορίζονται βάσει της οδηγίας 98/26/ΕΚ του Ευρωπαϊκού Κοινοβουλίου και του Συμβουλίου (3) (εφεξής η «οδηγία για το αμετάκλητο του διακανονισμού») (4). Σε περίπτωση που το πεδίο εφαρμογής της οδηγίας για το αμετάκλητο του διακανονισμού διευρυνθεί και συμπεριλάβει τα ιδρύματα ηλεκτρονικού χρήματος και τα ιδρύματα πληρωμών, η ΕΚΤ αντιλαμβάνεται ότι θα πρέπει και οι πάροχοι ΥΠ να συμμορφώνονται με την απαίτηση παροχής υπηρεσίας πληρωμών για την αποστολή και λήψη άμεσων πληρωμών σε όλους τους παρόχους ΥΠ, καθώς τότε θα συμμετείχαν και αυτά άμεσα στα συστήματα διακανονισμού που ορίζονται βάσει της εν λόγω οδηγίας.
  Η ΕΚΤ υποστηρίζει την απαίτηση βάσει της οποίας οι επηρεαζόμενοι πάροχοι ΥΠ θα προσφέρουν άμεσες πληρωμές με το ίδιο κόστος όπως και για τις τακτικές πληρωμές. Η ΕΚΤ εκφράζει επίσης την ικανοποίησή της για την εισαγωγή απλουστευμένης διαδικασίας ελέγχου των κυρώσεων, προκειμένου να ξεπεραστεί το τρέχον μοντέλο που βασίζεται στις συναλλαγές, χωρίς να μειωθεί η αποτελεσματικότητα του ελέγχου. Επιπλέον, η ΕΚΤ υποστηρίζει την προτεινόμενη εισαγωγή υπηρεσίας εντοπισμού αποκλίσεων μεταξύ του διεθνούς αριθμού τραπεζικού λογαριασμού (IBAN) και του ονόματος του δικαιούχου πληρωμής. Μια τέτοια υπηρεσία μπορεί να μειώσει τα σφάλματα και την απάτη στις άμεσες πληρωμές. Ωστόσο, η θέσπιση προμήθειας για την παροχή της εν λόγω υπηρεσίας μπορεί να λειτουργήσει αποτρεπτικά και, συνδυαζόμενη με τη διάταξη που θεσπίζει δικαίωμα επιλογής, να οδηγήσει σε χαμηλό βαθμό υιοθέτησης αυτής της πρόσθετης προστασίας για τους πληρωτές, συνεπαγόμενη πάντως επενδυτικό κόστος για την ανάπτυξη της υπηρεσίας από τους παρόχους ΥΠ. Οι απαιτήσεις σχετικά με τον τρόπο που θα πρέπει να εφαρμόζεται η υπηρεσία ελέγχου των αποκλίσεων δεν είναι υπερβολικά περιοριστικές, γεγονός που παρέχει στην αγορά την αναγκαία ευελιξία για την ανάπτυξη λύσεων. Ωστόσο, η ύπαρξη εναρμονισμένης προσέγγισης θα απέτρεπε πιθανά ζητήματα κατακερματισμού. Είναι επίσης σημαντικό να δοθεί επαρκής χρόνος στην αγορά για να αναπτύξει και να εφαρμόσει κατάλληλα μέτρα που δεν θα υπονομεύουν την ταχύτητα των άμεσων πληρωμών, καθώς αυτό θα μπορούσε να θέσει υπό αμφισβήτηση την ανάπτυξή τους στο σημείο πώλησης. |
| --- | --- |

1.4

Η ΕΚΤ υποστηρίζει την απαίτηση βάσει της οποίας οι επηρεαζόμενοι πάροχοι ΥΠ θα προσφέρουν άμεσες πληρωμές με το ίδιο κόστος όπως και για τις τακτικές πληρωμές. Η ΕΚΤ εκφράζει επίσης την ικανοποίησή της για την εισαγωγή απλουστευμένης διαδικασίας ελέγχου των κυρώσεων, προκειμένου να ξεπεραστεί το τρέχον μοντέλο που βασίζεται στις συναλλαγές, χωρίς να μειωθεί η αποτελεσματικότητα του ελέγχου. Επιπλέον, η ΕΚΤ υποστηρίζει την προτεινόμενη εισαγωγή υπηρεσίας εντοπισμού αποκλίσεων μεταξύ του διεθνούς αριθμού τραπεζικού λογαριασμού (IBAN) και του ονόματος του δικαιούχου πληρωμής. Μια τέτοια υπηρεσία μπορεί να μειώσει τα σφάλματα και την απάτη στις άμεσες πληρωμές. Ωστόσο, η θέσπιση προμήθειας για την παροχή της εν λόγω υπηρεσίας μπορεί να λειτουργήσει αποτρεπτικά και, συνδυαζόμενη με τη διάταξη που θεσπίζει δικαίωμα επιλογής, να οδηγήσει σε χαμηλό βαθμό υιοθέτησης αυτής της πρόσθετης προστασίας για τους πληρωτές, συνεπαγόμενη πάντως επενδυτικό κόστος για την ανάπτυξη της υπηρεσίας από τους παρόχους ΥΠ. Οι απαιτήσεις σχετικά με τον τρόπο που θα πρέπει να εφαρμόζεται η υπηρεσία ελέγχου των αποκλίσεων δεν είναι υπερβολικά περιοριστικές, γεγονός που παρέχει στην αγορά την αναγκαία ευελιξία για την ανάπτυξη λύσεων. Ωστόσο, η ύπαρξη εναρμονισμένης προσέγγισης θα απέτρεπε πιθανά ζητήματα κατακερματισμού. Είναι επίσης σημαντικό να δοθεί επαρκής χρόνος στην αγορά για να αναπτύξει και να εφαρμόσει κατάλληλα μέτρα που δεν θα υπονομεύουν την ταχύτητα των άμεσων πληρωμών, καθώς αυτό θα μπορούσε να θέσει υπό αμφισβήτηση την ανάπτυξή τους στο σημείο πώλησης.

2.   Ειδικές παρατηρήσεις

2.1   Ορισμοί

Κάποιοι από τους ορισμούς του προτεινόμενου κανονισμού ενδέχεται να απαιτούν α) ευθυγράμμιση με την οδηγία (EΕ) 2015/2366 του Ευρωπαϊκού Κοινοβουλίου και του Συμβουλίου (5) (εφεξής η «οδηγία για τις υπηρεσίες πληρωμών» ή «PSD2») και β) τροποποίηση της οδηγίας 2014/92/ΕΕ του Ευρωπαϊκού Κοινοβουλίου και του Συμβουλίου (6) (εφεξής η «οδηγία για τον λογαριασμό πληρωμής» ή «PAD») και της οδηγίας (ΕΕ) 2019/882 του Ευρωπαϊκού Κοινοβουλίου και του Συμβουλίου (7) (εφεξής η «ευρωπαϊκή πράξη για την προσβασιμότητα» ή «EΠΠ»). Ειδικότερα, ο ορισμός του «κωδικού αναγνώρισης λογαριασμού πληρωμών» που εισάγεται με τον προτεινόμενο κανονισμό πρόκειται να ταυτίζεται εννοιολογικά με το «αποκλειστικό μέσο ταυτοποίησης» που ορίζεται στην PSD2 (8). Ενόψει τούτου, η ΕΚΤ προτείνει στον νομοθέτη της Ένωσης να εξετάσει τη δυνατότητα χρήσης της ίδιας ορολογίας στον προτεινόμενο κανονισμό. Επιπλέον, η «μεταφορά πίστωσης» είναι έννοια που ορίζεται ήδη στην PAD (9). Για λόγους συνέπειας η ΕΚΤ προτείνει να ευθυγραμμιστεί με τον ορισμό της «άμεσης μεταφοράς πίστωσης» που εισάγει ο προτεινόμενος κανονισμός. Συναφώς, η PAD (10) τονίζει την ανάγκη να διασφαλιστεί η ευθυγράμμιση των ορισμών της με εκείνους της PSD2 και του κανονισμό (ΕΕ) αριθ. 260/2012 του Ευρωπαϊκού Κοινοβουλίου και του Συμβουλίου (11). Επιπλέον, η ΕΠΠ περιέχει ορισμό του «τερματικού πληρωμών» εννοιολογικά παρεμφερή της «διεπαφής χρήστη ΥΠ» που εισάγεται με τον προτεινόμενο κανονισμό. Η ΕΚΤ προτείνει στον νομοθέτη της Ένωσης να εξετάσει τη δυνατότητα τροποποίησης της ΕΠΠ με σκοπό την ευθυγράμμιση του ορισμού του «τερματικού πληρωμών» με τον ορισμό της «διεπαφής χρήστη ΥΠ». Τέλος, για να εξασφαλιστεί η συστηματική συνοχή είναι σημαντικό οι ορισμοί του προτεινόμενου κανονισμού να εξεταστούν υπό το πρίσμα των επικείμενων τροποποιήσεων της PSD2.

2.2   Διαφορές μεταξύ του ονόματος και του κωδικού αναγνώρισης λογαριασμού πληρωμών του δικαιούχου

Σύμφωνα με την αιτιολογική έκθεση του προτεινόμενου κανονισμού, οι πάροχοι ΥΠ μπορούν να χρεώνουν πρόσθετη προμήθεια για τη χρήση της υπηρεσίας εντοπισμού αποκλίσεων μεταξύ του ονόματος και του κωδικού αναγνώρισης λογαριασμού πληρωμών του δικαιούχου (12). Η θέσπιση μιας τέτοιας πρόσθετης προμήθειας για τον εντοπισμό αποκλίσεων θα μπορούσε, αφενός, να λειτουργεί αποτρεπτικά για τους χρήστες ΥΠ, μη ευνοώντας ενδεχομένως την παροχή και χρήση των άμεσων πληρωμών. Από την άλλη πλευρά, η εν λόγω υπηρεσία ελέγχου των αποκλίσεων είναι ζωτικής σημασίας στο πλαίσιο των άμεσων πληρωμών. Για τον λόγο αυτό ο προτεινόμενος κανονισμός θα πρέπει να τροποποιηθεί, ώστε να αποτραπεί το ενδεχόμενο οι χρήστες ΥΠ είτε να μην χρησιμοποιούν άμεσες πληρωμές είτε να επιλέγουν να εξαιρούνται από την υπηρεσία ελέγχου των αποκλίσεων λόγω των προμηθειών που θα συνεπάγεται η χρήση της. Ανεξάρτητα από την υιοθέτηση της υπηρεσίας από τους χρήστες ΥΠ, ο προτεινόμενος κανονισμός υποχρεώνει τους παρόχους ΥΠ να προσφέρουν την υπηρεσία, γεγονός που απαιτεί επενδυτικό κόστος. Σε ορισμένα κράτη μέλη (π.χ. Κάτω Χώρες) υπάρχει ήδη υποχρεωτικός έλεγχος IBAN με βάση το όνομα του δικαιούχου, τον οποίο προσφέρουν χωρίς πρόσθετη επιβάρυνση όλοι οι πάροχοι ΥΠ όσον αφορά τα IBAN εγχώριων λογαριασμών. Μια εναρμονισμένη προσέγγιση των εν λόγω ελέγχων IBAN σε επίπεδο SEPA μπορεί να είναι επωφελής και οικονομικά αποδοτικότερη, δυνάμενη, ενδεικτικά, να οδηγήσει στην εισαγωγή κοινού συστήματος και/ή στην παροχή της υπηρεσίας σε κεντρικό επίπεδο.

2.3   Έλεγχος άμεσων πληρωμών σε σχέση με ενωσιακές κυρώσεις

Οι επηρεαζόμενοι πάροχοι ΥΠ υποχρεούνται να διενεργούν ελέγχους σε σχέση με ενωσιακές κυρώσεις αμέσως μετά την έναρξη ισχύος τυχόν περιοριστικών μέτρων που λαμβάνονται βάσει του άρθρου 215 της ΣΛΕΕ (13). Εν προκειμένω η ΕΚΤ επιθυμεί να επισημάνει τρία σημεία.

Πρώτον, ο προτεινόμενος κανονισμός δεν απαλλάσσει τον εκάστοτε πάροχο ΥΠ από την υποχρέωση συμμόρφωσης με τις οικείες εθνικές κυρώσεις που επιβάλλονται σε βάρος αρμόδιου προσώπου, φορέα ή οντότητας.

Δεύτερον, τα περιοριστικά μέτρα που λαμβάνονται βάσει του άρθρου 215 ΣΛΕΕ μπορούν να τίθενται σε ισχύ την ημέρα της δημοσίευσής τους στην Επίσημη Εφημερίδα της Ευρωπαϊκής Ένωσης ή την επομένη της δημοσίευσής τους. Προκειμένου να διασφαλίζεται η άμεση εφαρμογή των μέτρων από τους επηρεαζόμενους παρόχους ΥΠ, η ΕΚΤ προτείνει αυτοί να υποχρεούνται να διενεργούν τις σχετικές επαληθεύσεις αμέσως μετά τη δημοσίευση των μέτρων στην Επίσημη Εφημερίδα (και όχι αμέσως μετά την έναρξη ισχύος τους), διευκολύνοντας τη συμμόρφωση σε όλες τις περιπτώσεις στις οποίες η ημερομηνία έναρξης ισχύος έπεται της ημερομηνίας δημοσίευσης.

Τρίτον, και για λόγους ασφάλειας δικαίου, η ΕΚΤ έχει επίγνωση του εν δυνάμει ωφέλιμου ρόλου που μπορούν να διαδραματίσουν οι αναγνωριστικοί κωδικοί νομικής οντότητας (LEI) στο πλαίσιο των ελέγχων για ενωσιακές κυρώσεις και/ή ως παγκόσμιο πρότυπο ταυτοποίησης όσον αφορά την υπηρεσία ελέγχου αποκλίσεων. Οι πιο πρόσφατες κατευθύνσεις που παρείχε το ΕΣΠ αναφορικά με την προγραμματισμένη μετάβαση των εγχειριδίων κανόνων του συστήματος πληρωμών του ΕΣΠ στην έκδοση του 2019 του προτύπου ανταλλαγής μηνυμάτων ISO 20022 έως τον Νοέμβριο του 2023 προβλέπουν τους LEI ως εναλλακτικούς αναγνωριστικούς κωδικούς «μη ιδιωτικού» συναλλασσόμενου (14). Με τον τρόπο αυτό θα αντιμετωπιστούν τα τεχνικά εμπόδια σε επίπεδο συστήματος πληρωμών ΕΣΠ. Ενώ η εξάρτηση από τους LEI εξαρτάται από την ευρύτερη εφαρμογή τους, η προσθήκη αναφοράς στην πιθανή χρήση των LEI στην προτεινόμενη διάταξη για τον έλεγχο των κυρώσεων θα καταδείκνυε ότι η Ευρωπαϊκή Ένωση στηρίζει τη χρήση και προώθηση αυτού του παγκόσμιου προτύπου.

2.4   Διαδικασίες σε περίπτωση παραβάσεων

Για να αποτραπεί το ενδεχόμενο, προγραμματισμένες διακοπές λειτουργίας του συστήματος SCT Inst να οδηγήσουν παρόχους ΥΠ ακούσια σε παραβίαση του δικαίου της Ένωσης, η ΕΚΤ προτείνει να συμπεριληφθεί σχετική επιφύλαξη στον προτεινόμενο κανονισμό. Συγκεκριμένα, η ΕΚΤ προτείνει να εξαιρεθούν οι πάροχοι ΥΠ από τις διαδικασίες επί παραβάσει στην άκρως εξαιρετική περίπτωση που το σύστημα SCT Inst παύει να είναι διαθέσιμο για σύντομο χρονικό διάστημα, υπό τους όρους που έχει εγκρίνει το οικείο όργανο διακυβέρνησης, με αποτέλεσμα να εμποδίζεται η επεξεργασία άμεσων πληρωμών.

Συγκεκριμένες προτάσεις αναδιατύπωσης του προτεινόμενου κανονισμού από την ΕΚΤ παρατίθενται σε ξεχωριστό τεχνικό έγγραφο εργασίας και συνοδεύονται από τη σχετική αιτιολογία. Το τεχνικό έγγραφο εργασίας διατίθεται στην αγγλική γλώσσα στο EUR-Lex.

Φρανκφούρτη, 1 Φεβρουαρίου 2023.

Η Πρόεδρος της ΕΚΤ

Christine LAGARDE

---

(1)  COM(2022) 546 final.

1

(2)  Βλ. «Eurosystem’s retail payments strategy» στον δικτυακό τόπο της ΕΚΤ, στη διεύθυνση www.ecb.europa.eu.

2

(3)  Οδηγία 98/26/ΕΚ του Ευρωπαϊκού Κοινοβουλίου και του Συμβουλίου της 19ης Μαΐου 1998 σχετικά με το αμετάκλητο του διακανονισμού στα συστήματα πληρωμών και στα συστήματα διακανονισμού αξιογράφων (ΕΕ L 166 της 11.6.1998, σ. 45).

3

(4)  Άρθρο 1 σημείο 2) του προτεινόμενου κανονισμού.

4

(5)  Οδηγία (ΕΕ) 2015/2366 του Ευρωπαϊκού Κοινοβουλίου και του Συμβουλίου, της 25ης Νοεμβρίου 2015, σχετικά με υπηρεσίες πληρωμών στην εσωτερική αγορά, την τροποποίηση των οδηγιών 2002/65/ΕΚ, 2009/110/ΕΚ και 2013/36/ΕΕ και του κανονισμού (ΕΕ) αριθ. 1093/2010 και την κατάργηση της οδηγίας 2007/64/ΕΚ (ΕΕ L 337 της 23.12.2015, σ. 35).

5

(6)  Οδηγία 2014/92/ΕΕ του Ευρωπαϊκού Κοινοβουλίου και του Συμβουλίου, της 23ης Ιουλίου 2014, για τη συγκρισιμότητα των τελών που συνδέονται με λογαριασμούς πληρωμών, την αλλαγή λογαριασμού πληρωμών και την πρόσβαση σε λογαριασμούς πληρωμών με βασικά χαρακτηριστικά (ΕΕ L 257 της 28.8.2014, σ. 214).

6

(7)  Οδηγία (ΕΕ) 2019/882 του Ευρωπαϊκού Κοινοβουλίου και του Συμβουλίου, της 17 Απριλίου 2019, σχετικά με τις απαιτήσεις προσβασιμότητας προϊόντων και υπηρεσιών (ΕΕ L 151 της 7.6.2019, σ. 70).

7

(8)  Βλ. άρθρο 4 σημείο 33) της PSD2.

8

(9)  Βλ. άρθρο 2 σημείο 20) της PSD2.

9

(10)  Βλέπε αιτιολογική σκέψη 14 της PAD.

10

(11)  Κανονισμός (ΕΕ) αριθ. 260/2012 του Ευρωπαϊκού Κοινοβουλίου και του Συμβουλίου, της 14ης Μαρτίου 2012, σχετικά με την καθιέρωση τεχνικών απαιτήσεων και επιχειρηματικών κανόνων για τις μεταφορές πίστωσης και τις άμεσες χρεώσεις σε ευρώ και με την τροποποίηση του κανονισμού (ΕΕ) αριθ. 924/2009 (ΕΕ L 94 της 30.3.2012, σ. 22).

11

(12)  Βλ. παράγραφο 10 της αιτιολογικής έκθεσης του προτεινόμενου κανονισμού.

12

(13)  Βλέπε άρθρο 1 σημείο 2) του προτεινόμενου κανονισμού.

13

(14)  Βλ. τις κατευθύνσεις στον ιστότοπο του ΕΣΠ, στη διεύθυνση www.europeanpaymentscouncil.eu.

14

---

IV Πληροφορίες

ΠΛΗΡΟΦΟΡΙΕΣ ΠΡΟΕΡΧΟΜΕΝΕΣ ΑΠΟ ΤΑ ΘΕΣΜΙΚΑ ΚΑΙ ΛΟΙΠΑ ΟΡΓΑΝΑ ΚΑΙ ΤΟΥΣ ΟΡΓΑΝΙΣΜΟΥΣ ΤΗΣ ΕΥΡΩΠΑΪΚΗΣ ΕΝΩΣΗΣ

Ευρωπαϊκή Επιτροπή

| 22.3.2023 | EL | Επίσημη Εφημερίδα της Ευρωπαϊκής Ένωσης | C 106/6 |
| --- | --- | --- | --- |

22.3.2023

EL

Επίσημη Εφημερίδα της Ευρωπαϊκής Ένωσης

C 106/6

---

Ισοτιμίες του ευρώ (1)

21 Μαρτίου 2023

(2023/C 106/03)

1 ευρώ =

| | Νομισματική μονάδα | Ισοτιμία |
| --- | --- | --- |
| USD | δολάριο ΗΠΑ | 1,0776 |
| JPY | ιαπωνικό γιεν | 142,63 |
| DKK | δανική κορόνα | 7,4465 |
| GBP | λίρα στερλίνα | 0,88033 |
| SEK | σουηδική κορόνα | 11,0990 |
| CHF | ελβετικό φράγκο | 0,9970 |
| ISK | ισλανδική κορόνα | 150,10 |
| NOK | νορβηγική κορόνα | 11,3125 |
| BGN | βουλγαρικό λεβ | 1,9558 |
| CZK | τσεχική κορόνα | 23,846 |
| HUF | ουγγρικό φιορίνι | 391,58 |
| PLN | πολωνικό ζλότι | 4,6998 |
| RON | ρουμανικό λέου | 4,9225 |
| TRY | τουρκική λίρα | 20,5035 |
| AUD | δολάριο Αυστραλίας | 1,6136 |
| CAD | δολάριο Καναδά | 1,4726 |
| HKD | δολάριο Χονγκ Κονγκ | 8,4547 |
| NZD | δολάριο Νέας Ζηλανδίας | 1,7412 |
| SGD | δολάριο Σιγκαπούρης | 1,4392 |
| KRW | ουόν Νότιας Κορέας | 1 406,34 |
| ZAR | νοτιοαφρικανικό ραντ | 19,9659 |
| CNY | κινεζικό ρενμινμπί γιουάν | 7,4058 |
| IDR | ρουπία Ινδονησίας | 16 490,75 |
| MYR | μαλαισιανό ρινγκίτ | 4,8196 |
| PHP | πέσο Φιλιππινών | 58,485 |
| RUB | ρωσικό ρούβλι | |
| THB | ταϊλανδικό μπατ | 36,929 |
| BRL | ρεάλ Βραζιλίας | 5,6491 |
| MXN | πέσο Μεξικού | 20,1454 |
| INR | ινδική ρουπία | 89,0308 |

Νομισματική μονάδα

Ισοτιμία

USD

δολάριο ΗΠΑ

1,0776

JPY

ιαπωνικό γιεν

142,63

DKK

δανική κορόνα

7,4465

GBP

λίρα στερλίνα

0,88033

SEK

σουηδική κορόνα

11,0990

CHF

ελβετικό φράγκο

0,9970

ISK

ισλανδική κορόνα

150,10

NOK

νορβηγική κορόνα

11,3125

BGN

βουλγαρικό λεβ

1,9558

CZK

τσεχική κορόνα

23,846

HUF

ουγγρικό φιορίνι

391,58

PLN

πολωνικό ζλότι

4,6998

RON

ρουμανικό λέου

4,9225

TRY

τουρκική λίρα

20,5035

AUD

δολάριο Αυστραλίας

1,6136

CAD

δολάριο Καναδά

1,4726

HKD

δολάριο Χονγκ Κονγκ

8,4547

NZD

δολάριο Νέας Ζηλανδίας

1,7412

SGD

δολάριο Σιγκαπούρης

1,4392

KRW

ουόν Νότιας Κορέας

1 406,34

ZAR

νοτιοαφρικανικό ραντ

19,9659

CNY

κινεζικό ρενμινμπί γιουάν

7,4058

IDR

ρουπία Ινδονησίας

16 490,75

MYR

μαλαισιανό ρινγκίτ

4,8196

PHP

πέσο Φιλιππινών

58,485

RUB

ρωσικό ρούβλι

THB

ταϊλανδικό μπατ

36,929

BRL

ρεάλ Βραζιλίας

5,6491

MXN

πέσο Μεξικού

20,1454

INR

ινδική ρουπία

89,0308

---

(1)  Πηγή: Ισοτιμίες αναφοράς που δημοσιεύονται από την Ευρωπαϊκή Κεντρική Τράπεζα.

---

V Γνωστοποιήσεις

ΔΙΑΔΙΚΑΣΙΕΣ ΠΟΥ ΑΦΟΡΟΥΝ ΤΗΝ ΕΦΑΡΜΟΓΗ ΤΗΣ ΠΟΛΙΤΙΚΗΣ ΑΝΤΑΓΩΝΙΣΜΟΥ

Ευρωπαϊκή Επιτροπή

| 22.3.2023 | EL | Επίσημη Εφημερίδα της Ευρωπαϊκής Ένωσης | C 106/7 |
| --- | --- | --- | --- |

22.3.2023

EL

Επίσημη Εφημερίδα της Ευρωπαϊκής Ένωσης

C 106/7

---

Προηγούμενη κοινοποίηση συγκέντρωσης

(Υπόθεση M.11081 – MARCEGAGLIA CARBON STEEL / SIA SEVERSTAL DISTRIBUTION)

Υπόθεση υποψήφια για απλοποιημένη διαδικασία

(Κείμενο που παρουσιάζει ενδιαφέρον για τον ΕΟΧ)

(2023/C 106/04)

1.

Η κοινοποίηση αφορά τις ακόλουθες επιχειρήσεις:

| — | Marcegaglia Carbon Steel S.p.A («Marcegaglia», Ιταλία), που τελεί υπό τον τελικό έλεγχο του ομίλου Marcegaglia, |
| --- | --- |

—

Marcegaglia Carbon Steel S.p.A («Marcegaglia», Ιταλία), που τελεί υπό τον τελικό έλεγχο του ομίλου Marcegaglia,

| — | SIA Severstal Distribution («SSD», Λετονία), μαζί με τις δύο θυγατρικές της Severstal Distribution Spzoo (Πολωνία) και Severstal Distribution OOO (Ουκρανία), που τελεί υπό τον τελικό έλεγχο του κ. Alexey Alexandrovich Mordashov, μέσω της ρωσικής οντότητας Severgroup. |
| --- | --- |

—

SIA Severstal Distribution («SSD», Λετονία), μαζί με τις δύο θυγατρικές της Severstal Distribution Spzoo (Πολωνία) και Severstal Distribution OOO (Ουκρανία), που τελεί υπό τον τελικό έλεγχο του κ. Alexey Alexandrovich Mordashov, μέσω της ρωσικής οντότητας Severgroup.

Η Marcegaglia θα αποκτήσει, κατά την έννοια του άρθρου 3 παράγραφος 1 στοιχείο β) του κανονισμού συγκεντρώσεων, τον αποκλειστικό έλεγχο της SSD.

Η συγκέντρωση πραγματοποιείται με αγορά μετοχών.

2.

| — | η Marcegaglia είναι οικογενειακός ιταλικός βιομηχανικός όμιλος που δραστηριοποιείται στον τομέα του χάλυβα, με έμφαση στην εμπορία και την επεξεργασία χάλυβα. Παράγει κυρίως προϊόντα ανθρακοχάλυβα, αλλά και, σε μικρότερο βαθμό, πλατέα και επιμήκη προϊόντα από ανοξείδωτο χάλυβα. |
| --- | --- |

—

η Marcegaglia είναι οικογενειακός ιταλικός βιομηχανικός όμιλος που δραστηριοποιείται στον τομέα του χάλυβα, με έμφαση στην εμπορία και την επεξεργασία χάλυβα. Παράγει κυρίως προϊόντα ανθρακοχάλυβα, αλλά και, σε μικρότερο βαθμό, πλατέα και επιμήκη προϊόντα από ανοξείδωτο χάλυβα.

| — | η SSD είναι λετονός προμηθευτής εισαγόμενων προϊόντων χάλυβα, που δραστηριοποιείται στην επεξεργασία και την επικάλυψη μετάλλων και στη χονδρική πώληση μετάλλων και μεταλλευμάτων. Μοναδικός μέτοχος της SIA Severstal Distribution είναι η PAO Severstal («ο πωλητής»), ρωσική εταιρεία που είναι καθετοποιημένη μεταλλευτική εταιρεία χάλυβα και συναφών προϊόντων με σημαντικά περιουσιακά στοιχεία στη Ρωσία και επενδύσεις σε άλλες περιοχές. |
| --- | --- |

—

η SSD είναι λετονός προμηθευτής εισαγόμενων προϊόντων χάλυβα, που δραστηριοποιείται στην επεξεργασία και την επικάλυψη μετάλλων και στη χονδρική πώληση μετάλλων και μεταλλευμάτων. Μοναδικός μέτοχος της SIA Severstal Distribution είναι η PAO Severstal («ο πωλητής»), ρωσική εταιρεία που είναι καθετοποιημένη μεταλλευτική εταιρεία χάλυβα και συναφών προϊόντων με σημαντικά περιουσιακά στοιχεία στη Ρωσία και επενδύσεις σε άλλες περιοχές.

3.

Σύμφωνα με την ανακοίνωση της Επιτροπής σχετικά με απλοποιημένη διαδικασία για την εξέταση ορισμένων συγκεντρώσεων βάσει του κανονισμού (ΕΚ) αριθ. 139/2004 του Συμβουλίου (2), σημειώνεται ότι η παρούσα υπόθεση είναι υποψήφια να εξεταστεί βάσει της διαδικασίας που προβλέπεται στην ανακοίνωση.

4.

Οι παρατηρήσεις πρέπει να περιέλθουν στην Επιτροπή το αργότερο εντός 10 ημερών από την ημερομηνία της παρούσας δημοσίευσης. Θα πρέπει πάντοτε να σημειώνονται τα ακόλουθα στοιχεία αναφοράς:

M.11081 – MARCEGAGLIA CARBON STEEL / SIA SEVERSTAL DISTRIBUTION

Οι παρατηρήσεις μπορούν να σταλούν στην Επιτροπή με ηλεκτρονικό ταχυδρομείο ή ταχυδρομικώς. Στοιχεία επικοινωνίας:

Email: COMP-MERGER-REGISTRY@ec.europa.eu

Ταχυδρομική διεύθυνση:

| European Commission |
| --- |
| Directorate-General for Competition |
| Merger Registry |
| 1049 Bruxelles/Brussel |
| BELGIQUE/BELGIË |

European Commission

Directorate-General for Competition

Merger Registry

1049 Bruxelles/Brussel

BELGIQUE/BELGIË

---

(1)  ΕΕ L 24 της 29.1.2004, σ. 1 («κανονισμός συγκεντρώσεων»).

1

(2)  ΕΕ C 366 της 14.12.2013, σ. 5.

2

---

ΛΟΙΠΕΣ ΠΡΑΞΕΙΣ

Ευρωπαϊκή Επιτροπή

| 22.3.2023 | EL | Επίσημη Εφημερίδα της Ευρωπαϊκής Ένωσης | C 106/9 |
| --- | --- | --- | --- |

22.3.2023

EL

Επίσημη Εφημερίδα της Ευρωπαϊκής Ένωσης

C 106/9

---

Δημοσίευση αίτησης καταχώρισης ονομασίας σύμφωνα με το άρθρο 50 παράγραφος 2 στοιχείο α) του κανονισμού (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου για τα συστήματα ποιότητας των γεωργικών προϊόντων και τροφίμων

(2023/C 106/05)

Η παρούσα δημοσίευση παρέχει το δικαίωμα ένστασης κατά της αίτησης σύμφωνα με το άρθρο 51 του κανονισμού (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου (1), εντός τριών μηνών από την ημερομηνία της παρούσας δημοσίευσης.

ΕΝΙΑΙΟ ΕΓΓΡΑΦΟ

«Edremit Zeytinyağı»

Αριθ. ΕΕ: PDO-TR-02783 — 5.7.2021

ΠΟΠ (X) ΠΓΕ ( )

1.   Ονομασία/-ες [ΠΟΠ ή ΠΓΕ]

«Edremit Zeytinyağı»

2.   Κράτος μέλος ή τρίτη χώρα

Τουρκία

3.   Περιγραφή του γεωργικού προϊόντος ή του τροφίμου

3.1.   Τύπος προϊόντος [που περιλαμβάνεται στο παράρτημα XI]

Κλάση 1.5. Έλαια και λίπη (βούτυρο, μαργαρίνη, λάδι κ.λπ.)

3.2.   Περιγραφή του προϊόντος που φέρει την προβλεπόμενη στο σημείο 1 ονομασία

Το «Edremit Zeytinyağı» είναι φυσικό εξαιρετικό παρθένο ελαιόλαδο που παράγεται από ελιές ποικιλίας Edremit που καλλιεργούνται στην οριοθετημένη γεωγραφική περιοχή. Οι χημικές ιδιότητες του «Edremit Zeytinyağı» παρουσιάζονται στον παρακάτω πίνακα.

| Ενώσεις | Ποσό |
| --- | --- |
| Χαμηλή περιεκτικότητα σε ελεύθερα λιπαρά οξέα | ≤ 0,8 % ως ελαϊκό οξύ |
| Χαμηλή περιεκτικότητα σε α-τοκοφερόλη | 150-250 mg/kg |
| Χαμηλές ολικές φαινολικές ενώσεις | 100-200 mg/kg |
| Υψηλή περιεκτικότητα σε δεσμεθυλοστερόλες (καμπεστερόλη, κλεροστερόλη, β-σιτοστερόλη, Δ5-αβεναστερόλη και φαινόμενη β-σιτοστερόλη) | 2 000 -3 000  mg/kg |

Ενώσεις

Ποσό

Χαμηλή περιεκτικότητα σε ελεύθερα λιπαρά οξέα

≤ 0,8 % ως ελαϊκό οξύ

Χαμηλή περιεκτικότητα σε α-τοκοφερόλη

150-250 mg/kg

Χαμηλές ολικές φαινολικές ενώσεις

100-200 mg/kg

Υψηλή περιεκτικότητα σε δεσμεθυλοστερόλες (καμπεστερόλη, κλεροστερόλη, β-σιτοστερόλη, Δ5-αβεναστερόλη και φαινόμενη β-σιτοστερόλη)

2 000 -3 000  mg/kg

Οι οργανοληπτικές ιδιότητες του προϊόντος «Edremit Zeytinyağı» είναι οι εξής: Διαθέτει:

| — | αρώματα εαρινών ανθέων και χλωρού χόρτου και μπορούν επίσης να εντοπίζονται νότες πράσινων αμυγδάλων και φρουτώδεις νότες μήλων ποικιλίας golden· |
| --- | --- |

—

αρώματα εαρινών ανθέων και χλωρού χόρτου και μπορούν επίσης να εντοπίζονται νότες πράσινων αμυγδάλων και φρουτώδεις νότες μήλων ποικιλίας golden·

| — | χαμηλό (Διάμεση τιμή<3,0) ή μέτριο (3,0<Διάμεση τιμή<6,0) επίπεδο φρουτώδους· |
| --- | --- |

—

χαμηλό (Διάμεση τιμή<3,0) ή μέτριο (3,0<Διάμεση τιμή<6,0) επίπεδο φρουτώδους·

| — | ώριμο φρουτώδες στην ώριμη και ποικιλόμορφη συγκομιδή· |
| --- | --- |

—

ώριμο φρουτώδες στην ώριμη και ποικιλόμορφη συγκομιδή·

| — | χαμηλό (Διάμεση τιμή <3,0) επίπεδο πικρότητας Κατά την πρώιμη περίοδο της συγκομιδής, η πικρότητα γίνεται αισθητή σε μέτριο επίπεδο (3<Διάμεση τιμή<6,0) |
| --- | --- |

—

χαμηλό (Διάμεση τιμή <3,0) επίπεδο πικρότητας Κατά την πρώιμη περίοδο της συγκομιδής, η πικρότητα γίνεται αισθητή σε μέτριο επίπεδο (3<Διάμεση τιμή<6,0)

| — | διακριτική αίσθηση πικάντικου (Διάμεση τιμή <3,0)· κατά την πρώιμη περίοδο της συγκομιδής, το πικάντικο γίνεται αισθητό σε μέτριο επίπεδο (3<Διάμεση τιμή<6,0)· |
| --- | --- |

—

διακριτική αίσθηση πικάντικου (Διάμεση τιμή <3,0)· κατά την πρώιμη περίοδο της συγκομιδής, το πικάντικο γίνεται αισθητό σε μέτριο επίπεδο (3<Διάμεση τιμή<6,0)·

| — | το χρώμα ποικίλλει από χρυσοκίτρινο έως σκούρο πράσινο ανάλογα με το στάδιο ωρίμασης· |
| --- | --- |

—

το χρώμα ποικίλλει από χρυσοκίτρινο έως σκούρο πράσινο ανάλογα με το στάδιο ωρίμασης·

| — | ελαφρύ σώμα από άποψη ιξώδους. |
| --- | --- |

—

ελαφρύ σώμα από άποψη ιξώδους.

3.3.   Ζωοτροφές (μόνο για προϊόντα ζωικής προέλευσης) και πρώτες ύλες (μόνο για μεταποιημένα προϊόντα)

Το «Edremit Zeytinyağı» παράγεται αποκλειστικά από ελιές ποικιλίας Edremit που καλλιεργούνται συγκεκριμένα στην οριοθετημένη γεωγραφική περιοχή. Άλλες ποικιλίες εκτός της ποικιλίας Edremit που αναμιγνύονται κατά τη διάρκεια της συγκομιδής δεν επιτρέπεται να υπερβαίνουν το 2 %.

3.4.   Ειδικά στάδια της παραγωγής τα οποία πρέπει να εκτελούνται εντός της οριοθετημένης γεωγραφικής περιοχής

Όλες οι διαδικασίες (καλλιέργεια, συγκομιδή, διαχωρισμός φύλλων, πλύσιμο, σύνθλιψη, μάλαξη και εκχύλιση) θα πρέπει να εκτελούνται στην οριοθετημένη γεωγραφική περιοχή που ορίζεται στο άρθρο 4.

3.5.   Ειδικοί κανόνες για τον τεμαχισμό, το τρίψιμο, τη συσκευασία κ.λπ. του προϊόντος στο οποίο αναφέρεται η καταχωρισμένη ονομασία

Τα προϊόντα βάρους από 0,25 kg έως 18 kg μπορούν να συσκευάζονται σε συσκευασίες κατάλληλες για τρόφιμα.

3.6.   Ειδικοί κανόνες για την επισήμανση του προϊόντος στο οποίο αναφέρεται η καταχωρισμένη ονομασία

Στις ετικέτες πρέπει να αναγράφονται οι ακόλουθες ενδείξεις:

| — | η ονομασία «Edremit Zeytinyağı», |
| --- | --- |

—

η ονομασία «Edremit Zeytinyağı»,

| — | η εμπορική ονομασία και η διεύθυνση ή η σύντομη ονομασία και η διεύθυνση ή το καταχωρισμένο σήμα του παραγωγού, |
| --- | --- |

—

η εμπορική ονομασία και η διεύθυνση ή η σύντομη ονομασία και η διεύθυνση ή το καταχωρισμένο σήμα του παραγωγού,

| — | ο λογότυπος της Ευρωπαϊκής Ένωσης για τις ΠΟΠ, |
| --- | --- |

—

ο λογότυπος της Ευρωπαϊκής Ένωσης για τις ΠΟΠ,

| — | ο ακόλουθος λογότυπος, |
| --- | --- |

—

ο ακόλουθος λογότυπος,

Image 1

| — | το επίσημο ολόγραμμα γνησιότητας. |
| --- | --- |

—

το επίσημο ολόγραμμα γνησιότητας.

Image 2

4.   Συνοπτική οριοθέτηση της γεωγραφικής περιοχής

Η γεωγραφική περιοχή στην οποία παράγεται επίσημα το προϊόν «Edremit Zeytinyağı» περιλαμβάνει τις διοικητικές περιφέρειες Edremit και Havran της επαρχίας Balikesir. Πρόκειται για μια περιοχή περίπου 224 580 δεκαρίων που περιβάλλεται από τα όρη Kaz στα βόρεια, τον χείμαρρο Mıhlı που αποτελεί τα όρια των Edremit και Çanakkale στα δυτικά, την κομητεία Havran στα ανατολικά και την κομητεία Burhaniye, η οποία αποτελεί επίσης κομητεία της επαρχίας Balıkesir.

5.   Δεσμός με τη γεωγραφική περιοχή

Ιδιαιτερότητα της γεωγραφικής περιοχής

Η ελαιοκαλλιέργεια πραγματοποιείται παραδοσιακά στον κόλπο Edremit. Τα καλοκαίρια είναι θερμά με θερμοκρασίες που κυμαίνονται στο εύρος του μεσογειακού κλίματος, το οποίο επικρατεί στον κόλπο Edremit. Τα θερμά καλοκαίρια είναι σημαντικά για την επιτάχυνση των φυσιολογικών δραστηριοτήτων του ελαιοδένδρου και της ανάπτυξης των καρπών. Από την άποψη αυτή, τιμές θερμοκρασίας όπως η τιμή των 27 °C για τον θερμότερο μήνα είναι ιδανικές για την ανάπτυξη των ελαιοκάρπων. Το γεγονός ότι οι μέσες θερμοκρασίες κυμαίνονται γύρω από αυτές τις τιμές στον κόλπο Edremit συμβάλλει θετικά στην ανάπτυξη των ελαιοκάρπων.

Οι χιονοπτώσεις στα όρη Kaz και Madra κατά τους χειμερινούς μήνες τροφοδοτούν τα υπόγεια ύδατα κατά την τήξη του χιονιού. Χάρη σε αυτά τα υδατικά αποθέματα και στη σύσταση του εδάφους που συγκρατεί το νερό, καλύπτονται οι ανάγκες σε νερό των ελαιοδένδρων. Επιπλέον, το γεγονός ότι η περιοχή διαθέτει κατάλληλο ύψος και ισορροπημένα επίπεδα βροχοπτώσεων αποτελεί έναν από τους καθοριστικούς παράγοντες στις συγκεκριμένες συνθήκες. Το ύψος της βροχόπτωσης κυμαίνεται μεταξύ 600-700 kg/m2.

Τα γεωμορφολογικά χαρακτηριστικά διαδραματίζουν σημαντικό ρόλο στον καθορισμό των κλιματικών συνθηκών της περιοχής. Ο πλούσιος σε οξυγόνο, ψυχρός βουνίσιος αέρας που κυκλοφορεί προς τις πλαγιές που έχουν μέτωπο στη θάλασσα (ύψους μεταξύ 50 m και 250 m), τις στενές, βαθιές κοιλάδες και τα φαράγγια ψύχει τους ελαιώνες, με αποτέλεσμα, σε αυτές τις πλαγιές, να αναπτύσσονται ελιές καλύτερης ποιότητας. Παρόμοιες συνθήκες απαντώνται στις περιοχές μεταξύ του όρους Madra και του κόλπου Edremit. Είναι επίσης σημαντικό το γεγονός ότι η περιοχή διαθέτει τα χαρακτηριστικά του μεσογειακού εδάφους, το pH του οποίου έχει το ιδανικό εύρος τιμών (6,5-8,5), προκειμένου να ευνοείται η ανάπτυξη των ελαιοδένδρων και η παραγωγή υψηλής ποιότητας ελαιοκάρπου και, κατά συνέπεια, ελαιόλαδου.

Χάρη τόσο στην ψυκτική επίδραση, που οφείλεται στους τοπικούς ανέμους, που επιβραδύνουν την ωρίμαση των ελιών, όσο και στην επαρκή άρδευση και τις κατάλληλες εδαφολογικές συνθήκες, οι σπόροι της ελιάς αναπτύσσονται και διαμορφώνουν το χαρακτηριστικό στρογγυλό σχήμα της ποικιλίας Edremit και αναπτύσσουν λεπτούς αλλά ανθεκτικούς φλοιούς και πυρήνες με λεία επιφάνεια. Ο ανθεκτικός φλοιός αποτρέπει τη βλάβη των καρπών, η οποία έχει ως αποτέλεσμα υψηλή οξύτητα, ενώ ο λεπτός φλοιός διευκολύνει την εξαγωγή ελαιόλαδου από τον καρπό κατά τη διάρκεια της έκθλιψης και της μάλαξης.

Κλίμα

Χάρη στις συγκεκριμένες περιβαλλοντικές συνθήκες (έδαφος/κλίμα/άνεμος/αποθέματα νερού), τα ελαιόδενδρα υφίστανται μικρότερη καταπόνηση. Όσο μικρότερη είναι η καταπόνηση που υφίστανται, τόσο εντονότερη είναι η γεύση χόρτου και το χαρακτηριστικό άρωμα εαρινών ανθέων του «Edremit Zeytinyağı». Αναπτύσσεται επίσης το ιδιαίτερο ελαφρύ σώμα του όσον αφορά το ιξώδες και περιγράφεται ως «υδάτινο». Οι εν λόγω ιδιότητες διαχωρίζουν το προϊόν «Edremit Zeytinyağı» που παράγεται στον κόλπο του Edremit από προϊόντα που παράγονται σε άλλες ελαιοκομικές περιοχές.

Ανθρώπινοι παράγοντες

Η πόλη Edremit κατοικείται επί περισσότερα από 3 000 χρόνια. Οι φυσικές συνθήκες κατέστησαν την ελαιοκαλλιέργεια και την παραγωγή ελαιόλαδου την κύρια γεωργική δραστηριότητα στην περιοχή. Επειδή η παραγωγή ελαιόλαδου έχει μακρά παράδοση στην περιοχή, εγκαταστάθηκαν εκεί πολλές μονάδες παραγωγής ελαιόλαδου.

Η συγκομιδή των ελαιοκάρπων ξεκινά στα μέσα Οκτωβρίου και συνεχίζεται μέχρι το τέλος Δεκεμβρίου. Τα ελαιόδενδρα συγκομίζονται με προσοχή ώστε να μην βλάπτονται οι καρποί. Εντός 10 ωρών από τη συγκομιδή, οι ελιές μεταποιούνται στο προϊόν «Edremit Zeytinyağı». Για να μην αλλοιώνονται οι οργανοληπτικές ιδιότητες του προϊόντος, συνιστάται η θερμοκρασία του πολτού να μην υπερβαίνει τους 27 °C κατά τη διάρκεια της διαδικασίας εκχύλισης του ελαιόλαδου και ο χρόνος έκθλιψης και μάλαξης της ελιάς να μην υπερβαίνει συνολικά τα 45 λεπτά. Η θερμοκρασία αποθήκευσης θα πρέπει να είναι περίπου 18 °C. Οι εν λόγω συνθήκες μεταποίησης διατηρούν σε χαμηλά επίπεδα την περιεκτικότητα σε ελεύθερα λιπαρά οξέα (<0,8 % ως ελαϊκό οξύ). Η προσεκτική συγκομιδή των ελιών και η ταχεία μεταποίηση είναι απαραίτητες για τη διατήρηση σε χαμηλά επίπεδα της περιεκτικότητας σε ελεύθερα λιπαρά οξέα.

Εκτός από την ταχεία μεταποίηση, οι παραγωγοί του προϊόντος «Edremit Zeytinyağı» παρακολουθούν τη θερμοκρασία εκχύλισης (≤ 27°C), τον χρόνο μάλαξης (≤ 45 λεπτά) και τη θερμοκρασία αποθήκευσης (~18°C, ελάχιστη ή μηδενική επαφή με τον αέρα).

Ιδιοτυπία του προϊόντος

Το άρωμά του περιλαμβάνει μία ή περισσότερες φρουτώδεις νότες (πράσινο αμύγδαλο, μήλο ποικιλίας golden, άνθη, χλωρό χόρτο) και, επίσης παραπέμπει στο άρωμα των εαρινών ανθέων. Σε σύγκριση με άλλα ελαιόλαδα που έχουν μεταποιηθεί στο νότιο Αιγαίο, το ελαιόλαδο «Edremit Zeytinyağı» έχει χαμηλή περιεκτικότητα σε α-τοκοφερόλη (150-250 mg/kg) και ολικές φαινολικές ενώσεις (100-200 mg/kg) αλλά υψηλή περιεκτικότητα σε ολικές δεσμεθυλοστερόλες (καμπεστερόλη, κλεροστερόλη, β-σιτοστερόλη, Δ5-αβεναστερόλη, και φαινόμενη β-σιτοστερόλη) (2 000-3 000 mg/kg). Λόγω της ταχείας μεταποίησης, το «Edremit Zeytinyağı» έχει χαμηλή περιεκτικότητα σε ελεύθερα λιπαρά οξέα (≤ 0,8 % ως ελαϊκό οξύ).

Αιτιώδης σχέση

Το ελαιόλαδο «Edremit Zeytinyağı» χαρακτηρίζεται από την παρουσία της ποικιλίας Edremit, η οποία έχει καθιερωθεί στην περιοχή και κυριαρχεί σε όλους σχεδόν τους ελαιώνες. Η κυρίαρχη παρουσία της εν λόγω ποικιλίας συμβάλλει στη χημική σύσταση του ελαίου.

Οι άνεμοι που προέρχονται από τα όρη Kaz και Madra έχουν ψυκτική επίδραση στα ελαιόδενδρα των πλαγιών, με αποτέλεσμα την αργή ωρίμαση του σπόρου της ελιάς και την ανάπτυξη λεπτού αλλά ανθεκτικού φλοιού. Χάρη στη σύσταση του εδάφους η οποία περιλαμβάνει υψηλά επίπεδα αργίλου διατηρείται η υγρασία των ελαιοδένδρων. Τόσο ο ετήσιος υετός όσο και οι χιονοπτώσεις εξασφαλίζουν επαρκή άρδευση, γεγονός που ελαττώνει τον κίνδυνο ξηρασίας και οδηγεί στην πλήρη ανάπτυξη του ελαιοκάρπου. Οι συνθήκες αυτές έχουν ως αποτέλεσμα το ιδιαίτερο ελαφρύ σώμα και το άρωμα (πράσινο αμύγδαλο, μήλο ποικιλίας golden, άνθη, χλωρό χόρτο) του «Edremit Zeytinyağı».

Λόγω των μικροκλιματικών συνθηκών που οφείλονται στο ανάγλυφο, η ωρίμαση του σπόρου της ελιάς είναι βραδύτερη σε σύγκριση με την ωρίμαση στην περιοχή του νοτίου Αιγαίου ή της Μεσογείου, με αποτέλεσμα την παραγωγή του ελαιόλαδου «Edremit Zeytinyağı» με χαμηλή περιεκτικότητα σε α-τοκοφερόλη και ολικές φαινολικές ενώσεις, αλλά υψηλή περιεκτικότητα σε ολικές δεσμεθυλοστερόλες (καμπεστερόλη, κλεροστερόλη, β-σιτοστερόλη, Δ5-αβεναστερόλη και φαινόμενη β-σιτοστερόλη) σε σύγκριση με τα αντίστοιχα ελαιόλαδα.

Παραπομπή στη δημοσίευση των προδιαγραφών

—

---

(1)  EE L 343 της 14.12.2012, σ. 1.

---